Referat af bestyrelsesmøde 6/12-2016

Hele bestyrelsen var mødt op til mødet.

Affaldsmolokker:

I forbindelse med, at vi tidligere på året konstaterede, at der ikke var sket vask og smøring af vores affaldsmolokker, som aftalt, har vi nu fået af vide, at arbejdet ikke er blevet udført pga. opsigelse af samarbejdspartneren.

Vi vil forsøge at lave en ny aftale, og satser på at få molokkerne vasket, når varmen igen melder sig (maj/juni 2017)

Dræn ved nr. 38-40

Der har flere gange, i forbindelse med kraftige regnskyl, samlet sig meget vand på stien foran nr. 38-40. Vandet har ikke kunnet løbe væk, og der har været overhængende risiko for at vandet ville søge ned på matriklerne. Derfor skal der lægges dræn-rende ned, så vandet kan løbe hen til nærmeste brønd. Vi har indhentet 2 tilbud, og har accepteret tilbuddet fra Olesen Anlæg ApS. Arbejdet vil blive udført ultimo januar 2017.

Havedage 2016

Der er i år 20 huse der slet ikke har deltaget på havedagene. Særligt i efteråret var fremmødet rigtig dårligt. Det bør være i alles interesse at fremmødet bliver så stort som muligt, idet der er flere prioriteret opgaver der skal udføres, og der derved bliver sparet på udgifterne til f.eks. havemand. Havedagene skal ligeledes ses som et socialt arrangement, hvor vi får talt med hinanden, mødt nyindflyttede mm. Tidligere var havedagene af varighed på 8 timer, nu er det 5 timer vi beder om at man deltager.

På baggrund af den dalende interesse for deltagelse, ser bestyrelsen sig nødsaget til, på næste generalforsamling, at foreslå en ændring af hidtidige opkrævninger for manglende deltagelse, samt opnåelse af ”krydser”.

D. 7. januar vil bestyrelsen mødes til oprydningsdag i varmekælderen

God jul, og godt nytår fra bestyrelsen